Kultaranta-keskustelut

Kultaranta-keskustelut ovat Naantalissa Suomen tasavallan presidentin kesäasunnolla Kultarannassa vuodesta 2013 lähtien kerran kesässä järjestetty kaksipäiväinen ulko- ja turvallisuuspoliittinen keskustelutapahtuma. Keskustelutilaisuus on tasavallan presidentin koolle kutsuma. Tilaisuus järjestetään yhteistyössä Ulkopoliittisen instituutin kanssa.

Tasavallan presidentti Sauli Niinistö esitti valtiopäivien avajaisissa vuoden 2013 helmikuussa ajatuksen toistuvasti pidettävästä ulkopoliittisesta keskustelutapahtumasta. Valtiopäivien puheessa Niinistö totesi, että ulkopoliittista keskustelua on syytä ylläpitää ulkopoliittisten selontekojen väliaikanakin, koska maailma muuttuu niitä tiheämpään tahtiin. Kultaranta-keskusteluiden tavoitteeksi on kerrottu luoda uudenlainen, Suomen ulko- ja turvallisuuspolitiikkaa avoimesti ja kriittisesti pohtiva kansallinen keskustelutapahtuma. Niinistön erityisenä toiveena on tarjota mahdollisuus vuoropuhelulle.

Tapahtumaan kutsutaan noin sata ulko- ja turvallisuuspolitiikan asiantuntijaa ja vaikuttajaa yhteiskunnan eri tahoilta. Kutsuttuina on muun muassa poliittisia päättäjiä, tutkijoita, hallinnon, elinkeinoelämän, järjestöjen ja median edustajia.

 Keskustelut 

 2013 
Ensimmäiset Kultaranta-keskustelut pidettiin 16.–17. kesäkuuta 2013. Keskusteluissa käsiteltiin laajasti Suomen ulko- ja turvallisuuspolitiikan nykytilaa ja tulevaisuutta.

 2014 
Vuoden 2014 8.-9. kesäkuuta pidetyissä keskusteluissa aiheina olivat Venäjän kehitys, Euroopan tilanne, kyber- ja informaatioturvallisuus sekä puolustuksen kehittäminen. Keskusteluja käytiin myös Suomen taloudellisesta ja yhteiskunnallisesta uudistumiskyvystä. Yleisradio lähetti Venäjää käsittelevän keskustelun suorana Yle TV1:ssä ja muita keskusteluja suorana Yle Areenassa.

 2015 
Vuoden 2015 14.-15. kesäkuuta pidetyissä keskusteluissa aiheina olivat ”The World Disorder?”, Suomen haasteet, länsimaat, demokratian tila, Venäjän kehitysnäkymät, tiedustelu, terrorismi ja turvallisuus. Vuonna 2015 ensimmäistä kertaa mukana oli ulkomaalaisia puhujia: Strobe Talbott, Aleksei Kudrin ja Wolfgang Ischinger. Yleisradio lähetti keskusteluja suorana TV1:ssä ja Yle Areenassa.

 2020 
Vuoden 2020 keskustelu järjestettiin 24.toukokuuta Yle TV1:llä ja Areenassa. Aiheena oli "koronapandemian jälkeinen aika: kuinka sopeudumme muutoksiin, joita koronan jälkeinen maailma tuo mukanaan, ja miten voimme itse vaikuttaa muutoksen suuntaan?" Avauskeskustelussa mukana olivat silloinen Tasavallan presidentti Sauli Niinistö, arkkiatri Risto Pelkonen ja Suomen Lukiolaisten Liiton puheenjohtaja Adina Nivukoski. Seuraavana aiheena käsiteltiin "maailmanjärjestyksen muutosta: näemmekö koronan jälkeen tiivistyvää yhteistyötä vai koventuuko kilpailu?" Keskustelussa mukana oivat Tampereen yliopiston kansainvälisen politiikan professori Hiski Haukkala, EU:n kansainvälisistä kumppanuuksista vastaava komissaari Jutta Urpilainen ja Helsingin Sanomien pääkirjoitustoimituksen esimies Matti Kalliokoski. Eri aiheista ovat keskustelemassa myös Nokian ja F-Securen hallitusten puheenjohtaja Risto Siilasmaa, entinen pääministeri Esko Aho, Nordic West Officen johtava asiantuntija Anu Partanen, e2 Tutkimuksen johtaja Karina Jutila, kirjailija ja taideneuvoston puheenjohtaja Juha Itkonen, ja Helsingin yliopiston sosiaalipsykologian apulaisprofessori Nelli Hankonen. Lähetyksen päättivät presidentti Niinistö, silloinen eduskunnan puhemies Matti Vanhanen ja silloinen pääministeri Sanna Marin. Lähetyksen juonsivat Ylen Rosa Kettumäki ja Antti Sahlström.

 2021 

 2022 
Vuoden 2022 12.-13.kesäkuuta pidetyissä keskusteluissa pääteema oli "Vastuunsa kantava, vahva ja vakaa Pohjola". Keskustelutapahtuma järjestettiin Kultarannaasa.  Tapahtuman puhujina olivat mm. Naton pääsihteeri Jens Stoltenberg, Norjan pääministeri Jonas Gahr Støre, ulkopoliittisen instituutin johtaja Mika Aaltola, MTV Uutisten päätoimittaja Ilkka Ahtiainen, vasemmistoliiton puheenjohtaja ja opetusministeri Li Andersson, Suomen Oslon-suurlähetystö, suurlähettiläs Mikael Antell, ulkoministeriön osastopäällikkö Piritta Asunmaa, Ruotsin suurlähetystö Suomessa, suurlähettiläs Nicola Clase, ulkopoliittisen instituutin ohjelmajohtaja Katja Creutz, kristillisdemokraattien puheenjohtaja ja kansanedustaja Sari Essayah, Helsingin yliopiston tutkijakollegiumin johtaja Tuomas Forsberg, Ruotsin ulkopoliittisen instituutin ohjelmajohtaja ja vanhempi tutkija Björn Fägersten, The Ulkopolitist:n vastaava päätoimittaja Annastina Haapasaari ja ulkoministeri Pekka Haavisto.  Yleisradio lähetti keskusteluja suorana TV1:ssä ja Yle Areenassa.

 2023 
Vuoden 2023 18.-19. kesäkuuta pidetyissä keskusteluissa pääteemana oli "Kiristyvä kilpailu, jakaantuva maailma - miten toimii Suomi?" Tämä keskustelutapahtuma pidettiin Presidentinlinnassa ja sitä isännöi viimeistä kertaa Tasavallan presidenttinä Sauli Niinistö. Tapahtuman puhujina olivat mm. ministeri Jaakko Iloniemi, China Office of Finnish Industries-yhtiön vanhempi neuvonantaja Linda Jakobson, Pohjoismainen Afrikka-instituutin professori Liisa Laakso, ulkoministeriön poliittisen osaston osastopäällikkö Piritta Asunmaa, Tampereen yliopiston yliopisto-opettaja Tapio Juntunen, Suomen sotilasedustaja EU:ssa ja Natossa, kenraaliluutnantti Kim Jäämeri, ulkopoliittisen instituutin johtava tutkija Matti Pesu, WithSecuren tutkimusjohtaja Mikko Hyppönen, Nordean pääekonomisti Tuuli Koivu, suojelupoliisin esikuntapäällikkö Saana Nilsson, Tampereen yliopiston työelämäprofessori Valtteri Vuorisalo.  Yleisradio lähetti keskusteluja suorana TV1:ssä ja Yle Areenassa.

 2024 
Vuoden 2024 13.-14. kesäkuuta pidetyn keskustelun pääteemana oli "Suomi ja Eurooppa muuttuvassa maailmassa." Ensimmäistä kertaa tapahtumaa isännöi Tasavallan presidentti Alexander Stubb ja tapahtuman fyysisenä paikkana oli Presidentinlinna, sillä Kultarannan peruskorjaukset olivat vielä käynnissä. Tapahtuman puhujina olivat mm. Suomen Pekingin suurlähettiläs Leena-Kaisa Mikkola, kansanedustaja ja sosialidemokraattisen eduskuntaryhmän puheenjohtaja Tytti Tuppurainen, toimitusjohtaja Janne Taalas, CMI -Martti Ahtisaari Peace Foundation, vastaava päätoimittaja Annastina Haapasaari, (The Ulkopolitist) Alankomaiden pääministeri Mark Rutte, päätoimittaja Peter Wolodarski, (Dagens Nyheter), Suomen ulkoministeri Elina Valtonen, Liettuan ulkoministeri Gabrielius Landsbergis, Norjan ulkoministeri Espen Barth Eide, kirjeenvaihtaja ja toimiston päällikkö Richard Milne, (Financial Times), Latvian ulkoministeri Baiba Braže, Puolan ulkoministeri Radosław Sikorski, Suomen Pankin pääjohtaja Olli Rehn, tri Comfort Ero, johtaja, (International Crisis Group), Tasavallan presidentti Alexander Stubb, Suomen pääministeri Petteri Orpo, toimittaja Jan Andersson, (MTV Uutiset), Euroopan parlamentin varapuheenjohtaja Heidi Hautala, ylijohtaja Janne Kuusela, PLM, akatemiatutkija Timo Miettinen, Helsingin yliopisto, johtava neuvonantaja Katri Makkonen, Miltton Oy.    Yleisradio lähetti keskusteluja suorana TV1:ssä ja Yle Areenassa.

 2025 
Vuoden 2025 16.-17. kesäkuuta pidetyn keskustelun pääteemana oli "Muuttuva maailmanjärjestys - vanha ja uusi maailma kohtaavat".  

 Lähteet 

 Aiheesta muualla 

Yle Areena: Kultaranta-keskustelut

Luokka:Suomen poliittiset keskustelutapahtumat
Luokka:Naantalin tapahtumat
Luokka:Sauli Niinistö Luokka:Alexander Stubb
Luokka:Suomen politiikka 2010-luvulla
Luokka:Suomen politiikka 2020-luvulla